hótā yakṣad agním̐ svā́hā́jyasya stokā́nām̐ svā́hā médasāṃ pŕ̥thak svā́hā chā́gam aśvíbhyām̐ svā́hā meṣám̐ sárasvatyai svā́ha r̥ṣabhám índrāya sim̐hā́ya sáhasa indriyám̐ svā́hāgníṃ ná bheṣajám̐ svā́hā sómam indriyám̐ svā́héndram̐ sutrā́māṇam̐ savitā́raṃ váruṇaṃ bhiṣájāṃ pátim̐ svā́hā vánaspátiṃ priyáṃ pā́tho ná bheṣajám̐ svā́hā devā́ ājyapā́ juṣāṇó agnír bheṣajáṃ páyaḥ sómaḥ parisrútā ghr̥táṃ mádhu vyántv ā́jyasya hótar yaja